EkBass/fiwiki-20250220-pages-articles huggingface dataset:
Kim Jong-nam

Kim Jong-nam (; 10. toukokuuta 1971 Pjongjang, Pohjois-Korea – 13. helmikuuta 2017 Sepang, Malesia) oli Pohjois-Korean työväenpuolueen entisen pääsihteerin Kim Jong-ilin ja tämän rakastajattaren Song Hye-rimin poika. Pohjois-Korean nykyinen johtaja Kim Jong-un on hänen velipuolensa. Kim Jong-nam opiskeli Neuvostoliitossa ja Sveitsissä. Toukokuussa 2001 hän pyrki laittomasti Japaniin Tokion Disneylandiin väärennetyllä Dominikaanisen tasavallan passilla. Hän asettui sittemmin Macaoon. Kim Jong-namia pidettiin aiemmin isänsä vahvimpana seuraajaehdokkaana. Hän kuitenkin joutui isänsä epäsuosioon ilmeisesti pyrittyään laittomasti Japaniin. Kim yritettiin surmata 2004 Euroopan-matkan aikana. Yrityksen takana olivat Yonhapin mukaan pohjoiskorealaiset, jotka eivät toivoneet Kim Jong-namista Kim Jong-ilin seuraajaa. Kim asui pysyvästi ulkomailla. Vuodesta 2012 alkaen hänen väitettiin asuvan Singaporessa.Julian Ryall, Kim Jong-il's son reappears in Singapore, Telegraph 15.11.2012 Kim Jong-namilla tiedetään olevan ainakin kuusi lasta, esimerkiksi Kim Han-sol. Kim Jong-nam salamurhattiin Kuala Lumpurin kansainvälisellä lentoasemalla, Malesiassa, 13. helmikuuta 2017. Murhasta syytettiin kahta naista, mutta heidän syytteistään luovuttiin tai niitä lievennettiin. Murhan järjestämisestä on epäilty Pohjois-Korean johtoa. Yhdysvaltalaisen Wall Street Journalin nimettömistä lähteistä saamien tietojen mukaan Kim olisi välittänyt tietoja Yhdysvaltojen keskustiedustelupalvelulle CIA:lle. == Lähteet == == Aiheesta muualla == Luokka:Pohjoiskorealaiset henkilöt Luokka:Pohjoiskorealaiset henkirikosten uhrit Luokka:Kim Il-sungin suku Luokka:Vuonna 1971 syntyneet Luokka:Vuonna 2017 kuolleet
Shin Sang-ok

Shin Sang-ok (; 18. lokakuuta 1926 – 11. huhtikuuta 2006) oli eteläkorealainen elokuvaohjaaja ja -tuottaja. Hän joutui puolisonsa, näyttelijä Choi Eun-heen kanssa vuonna 1978 siepatuksi Pohjois-Koreaan. Kaksikon oli määrä edistää maan elokuvakulttuuria. Pari oli ehtinyt erota ennen kidnappausta, mutta meni tapahtuman jälkeen uudelleen naimisiin.A Kim Jong-Il Production: The Extraordinary True Story of a Kidnapped Filmmaker, His Star Actress, and a Young Dictator's Rise to Power. Amazon Books. Paul Fischerin kirjan referaatti. Viitattu 9.9.2017. Shin Sang-ok ja Choi Eun-hee pakenivat vuonna 1986 Berliinin elokuvajuhlien aikana Yhdysvaltojen Wienin-suurlähetystöön. Shin Sang-ok sai turvapaikan Yhdysvalloista. Hän palasi Etelä-Koreaan 1990-luvulla ja kuoli siellä 79-vuotiaana maksasairaudesta kärsittyään. Hänen tuotantonsa koostuu lukuisista elokuvista ajalta ennen Pohjois-Korean kautta, Pohjois-Korean ajalta ja sen jälkeisiltäkin vuosilta. Shin Sang-ok on palkittu muun muassa Berliinin elokuvajuhlilla vuonna 1962. ==Lähteet== == Aiheesta muualla == * Luokka:Eteläkorealaiset elokuvaohjaajat Luokka:Ihmisryöstön uhrit Luokka:Vuonna 1926 syntyneet Luokka:Vuonna 2006 kuolleet
Thrasymedes

Thrasymedes () oli kreikkalaisessa mytologiassa Nestorin ja AnaksibianApollodoros: Bibliotheke ('Kirjasto') 1.9.9 (engl. käännös). – toisen lähteen mukaan EurydikenHyginus: Fabulae xcvii (engl. käännös). – poika. Hän oli Silloksen isä.Pausanias: Periegesis tes Hellados ('Kreikan kuvaus') 2.18.8 (engl. käännös). Thrasymedes osallistui isänsä kanssa Troijan sotaanHomeros: Odysseia iii.29–50 (engl. käännös). johtaen viittätoista alusta. Tosin Filostratoksen mukaan Thrasymedes ei olisi osallistunut sotaan ollenkaan.Filostratos: Heroikos iii.2. Hänet mainitaan yhtenä Troijan puuhevoseen piiloutuneista sotureista.Quintus Smyrnaeus: Troijan tuho xii.337–359 (engl. käännös). Thrasymedeen kerrotaan surmanneen taisteluissa kaksi vihollista,Hyginus: Fabulae cxiv (engl. käännös). ja sodan jälkeen palanneen takaisin Messenian Pylokseen, jossa myös hänen hautansa on.Pausanias: Periegesis tes Hellados ('Kreikan kuvaus') 4.36.2 (engl. käännös). == Lähteet == Luokka:Kreikkalainen mytologia
Choi Eun-hee

Choi Eun-hee (; 20. marraskuuta 1926 – 16. huhtikuuta 2018Actress Choi Eun-hee dies at 92) oli eteläkorealainen näyttelijä. Hän loi menestyksekkään uran kotimaassaan ennen joutumistaan siepatuksi Pohjois-Koreaan vuonna 1978. Siepatuksi joutui myös hänen miehensä, elokuvaohjaaja Shin Sang-ok, josta hän oli vastikään eronnut, mutta jonka kanssa hän sittemmin meni uudelleen naimisiin.A Kim Jong-Il Production: The Extraordinary True Story of a Kidnapped Filmmaker, His Star Actress, and a Young Dictator's Rise to Power. Amazon Books. Paul Fischerin kirjan referaatti. Viitattu 9.9.2017. Shin Sang- ok ja Choi Eun-hee työskentelivät Pohjois-Koreassa kuusi vuotta ennen onnistunutta pakoaan. He pakenivat vuonna 1986 Berliinin elokuvajuhlien aikana Yhdysvaltojen Wienin-suurlähetystöön. He saivat turvapaikan Yhdysvalloista. Vuonna 1985 Choi Eun-hee voitti parhaan naisnäyttelijän palkinnon Moskovan kansainvälisillä elokuvajuhlilla roolistaan elokuvassa Sogum, jonka Sang-ok Shin ohjasi. ==Lähteet== == Aiheesta muualla == * Luokka:Eteläkorealaiset näyttelijät Luokka:Ihmisryöstön uhrit Luokka:Vuonna 1926 syntyneet Luokka:Vuonna 2018 kuolleet
Louis Nicolas Vauquelin

Louis Nicolas Vauquelin (16. toukokuuta 1763 Saint-André-d'Hébertot – 14. marraskuuta 1829 Saint-André-d'Hébertot) oli ranskalainen farmaseutti ja kemisti. Hänet tunnetaan beryllium-alkuaineen löytäjänä. Lisäksi hän löysi myös alkuaine kromin vuonna 1797 kokeita tehdessään. Vuotta myöhemmin hän eristi sitä kromioksidista.http://www.helsinki.fi/kemia/opettaja/aineistot/mainiotmetallit/kromi/cr_historia.htmlhttp://www.newadvent.org/cathen/15315b.htm Catholic Encyclopedia: Louis-Nicolas Vauquelin. Viitattu 11.3.2016. Hän eristi myös kiinihapon, kamferihapon ja asparagiinin, sekä muita orgaanisia yhdisteitä. == Lähteet == Luokka:Ranskalaiset kemistit Luokka:Ranskan tiedeakatemian jäsenet Luokka:Vuonna 1763 syntyneet Luokka:Vuonna 1829 kuolleet
Päättymätön solmu

Päättymätön solmu tai ikuinen solmu on kuvallinen symboli, joka näyttää siltä, kuin rengasmainen nauha olisi solmittu itsensä kanssa. Tunnetuin päättymätön solmu on Aasiassa, varsinkin Intiassa ja Nepalissa käytetty uskonnollinen ja mystinen merkki; sitä kutsutaan jainalaisuudessa sanskritin kielellä nimellä srivatsa, ja tiibetin kielellä nimellä dpal be'u. Jainalaisuudessa srivatsa on usein valaistunutta ihmistä eli tirthankaraa esittävän patsaan rinnassa. Srivatsalla on monta merkitystä. Solmut viittaavat suljettuun, ja srivatsa liittyykin vaikeasti saavutettaviin tai salaisiin asioihin. Kiinassa päättymätön solmu on buddhalainen onnen symboli ja pitkän elämän vertauskuva. Solmu symboloi myös Buddhan loputonta viisautta ja tietoa, koska solmulla ei ole alkua eikä loppua. == Katso myös == *Osmonsolmu *Hannunvaakuna == Lähteet == == Aiheesta muualla == Luokka:Symbolit
Anakonda (elokuva)

Anakonda on vuonna 1997 ensi-iltansa saanut yhdysvaltalainen kauhuelokuva. Elokuva sai ensi-iltansa Yhdysvalloissa 11. huhtikuuta 1997. Jatko-osa Anacondas: The Hunt for the Blood Orchid saiensi-iltansa vuonna 2004. == Juoni == Joukko tutkijoita lähtee kuvaamaan dokumenttia Amazon-joelle sademetsässä asuvasta heimosta. Matkalla joukkio törmää käärmeiden metsästäjään, jonka aikomuksena on napata jättiläiskäärme anakonda elävänä ja lyödä rahoiksi. Käärme osoittautuu lopulta liiankin suurikokoiseksi ja ennen kaikkea verenhimoiseksi hirviöksi. == Näyttelijät == Luokka:Vuoden 1997 yhdysvaltalaiset elokuvat Luokka:Yhdysvaltalaiset kauhuelokuvat Luokka:Elokuvat käärmeistä Luokka:Elokuvat hirviöistä
Álex Barahona

Alejandro ”Álex” Barahona (s. 23. marraskuuta 1981 Madrid, Espanja) on espanjalainen näyttelijä. Barahona esiintyi mainoksissa ennen vuonna 2004 alkanutta näyttelijänuraansa. Hänen ensimmäinen roolinsa oli Álex televisiosarjassa Serranon perhe, jonka tuotantokausilla 3–5 hän näytteli. Hän teki alun perin lyhyen vierailun sarjan kolmannella tuotantokaudella ja palasi pääosan esittäjänä neljännelle kaudelle.Álex Barahona Los Serrano. Viitattu 26.10.2008. Myöhemmin Barahona on näytellyt muun muassa sarjoissa La dársena de poniente, Planta 25 ja Sin tetas no hay paraíso sekä lyhytelokuvassa Conjuntos disjuntos. Vuonna 2008 Barahona esiintyi Madridin Teatro Nuevo Alcalássa Roberto Cossan näytelmässä Yepeto.La tragicomedia ’Yepeto’ se estrena en la sala pequeña del Teatro Nuevo Alcalá Madridiario. Viitattu 26.10.2008. == Lähteet == * === Viitteet === Barahona, Alex
Aarne Tanskanen

Aarne Elias Tanskanen (29. tammikuuta 1888 Keitele – 5. helmikuuta 1932) oli suomalainen jääkärikapteeni. Hänen vanhempansa olivat rovasti Juho Tanskanen ja Maria Sofia Kolström.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Tanskanen kirjoitti ylioppilaaksi Kuopion klassillisesta lyseosta vuonna 1907 ja liittyi Savolaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1907–1914 ja suoritti ylemmän hallintotutkinnon alkututkinnon ja osan loppututkinnoista. ==Jääkärikausi== Tanskanen liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 31. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hänet siirrettiin pataljoonan 1. konekiväärikomppaniaan 10. heinäkuuta 1917. ==Suomen sisällissota== Tanskanen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. jääkärirykmentin 1. jääkäripataljoonan konekiväärikomppaniaan, josta hänet siirrettiin 13. maaliskuuta 1918 alkaen 3. jääkäripataljoonan konekiväärikomppaniaan. Hän otti osaa sisällissodan taisteluihin Tampereella, Kämärässä ja Viipurissa. ==Sisällissodan jälkeinen aika== Tanskanen siirrettiin sisällissodan jälkeen 14. kesäkuuta 1918 nuoremmaksi upseeriksi Kaartin jääkäripataljoonan konekiväärikomppaniaan, josta hän sai nimityksen komppanianpäälliköksi 3. helmikuuta 1919. Tampereen rykmenttiin hänet siirrettiin 2. syyskuuta 1920 ja hänet sijoitettiin 3. konekiväärikomppanian päälliköksi. Tanskanen toimi rykmentin aliupseerikoulun johtajana vuosina 1921–1922. Armeijasta hän erosi 25. helmikuuta 1925 ja siirtyi virkaatekeväkis nimismieheksi Puolangalle, missä hän palveli 1. marraskuuta 1927 saakka, jonka jälkeen siirtyi Kymin lauttausyhdistyksen palvelukseen, jossa hän työskenteli kesäisin. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1888 syntyneet Luokka:Vuonna 1932 kuolleet
Richard Mason (1919–1997)

Richard Mason (16. toukokuuta 1919 Manchester, Britannia – 13. lokakuuta 1997 Rooma, Italia) oli brittiläinen kirjailija. Hän opiskeli Dorsetissa ja työskenteli ensin elokuvalehdessä, sittemmin British Councilissa. Toisen maailmansodan aikana hänellä oli tilaisuus oppia japania, ja hänestä tuli sotavankien kulustelija. Mason viimeisteli teoksensa Tuuli ei osaa lukea Burman sotaretken aikana. Lisäksi hän kirjoitti teoksen Sinisen vuoren varjo (elokuvaksi muokattuna Passionate Summer) sekä Intiaan ja Nepaliin sijoittuvan vakoilutarinan The Fever Tree. Hän asui Hongkongissa ja sai siellä herätteen kirjoittaa teoksen Suzie Wong. Kirjan pohjalta tehtiin ensin Broadway-näytelmä ja vuonna 1960 elokuvasovitus Suzie Wongin maailma. Mason tupakoi, ja hän kuoli vuonna 1997 kurkkusyöpään Roomassa. Hän oli asunut siellä lähes 40 vuotta. ==Teokset== * Tuuli ei osaa lukea (alkuteos The Wind Cannot Read, 1947), suom. Eeva-Liisa Manner, Gummerus, 1949 * Sinisen vuoren varjo (alkuteos The Shadow and the Peak, 1950), suom. Saimi Taube, Gummerus, 1950 * Suzie Wong (alkuteos The World of Suzie Wong, 1957), suom. Kyllikki Clément, Gummerus, 1958 * The Fever Tree, 1962 (suomentamaton) ==Aiheesta muualla== * Luokka:Brittiläiset kirjailijat Luokka:Vuonna 1919 syntyneet Luokka:Vuonna 1997 kuolleet
Peisistratos (mytologia)

Peisistratos () oli kreikkalaisessa mytologiassa Nestorin ja Eurydiken poika. Peisistratos oli Odysseuksen pojan Telemakhoksen hyvä ystävä, ja liittyi tämän seuraan matkalle Pyloksesta Spartaan Menelaoksen palatsiin.Homeros: Odysseia iii.447– (engl. käännös). == Lähteet == Luokka:Kreikkalainen mytologia
Resen (kunta)

Resen () on kunta Pelagonian tilastollisella alueella Pohjois-Makedoniassa. Resenin pinta-ala on 739 neliökilometriä, josta vettä on 177 km². Asukkaita kunnassa on 16 825 (2002). Väestöstä makedonialaisia oli 12 798, turkkilaisia 1 797 ja albaaneja 1 536. Vuonna 1994 väkiluku oli 17 681. Resenin kunnan keskuspaikkakunta on Resenin kaupunki. Resenin naapurikunnat ovat Ohrid lännessä, Demir Hisar koillisessa ja Bitola idässä. Etelässä kunta rajautuu Kreikkaan ja Albaniaan. Osa Prespajärvestä sijaitsee kunnan alueella. Kunnan alueella sijaitsevia nähtävyyksiä ovat muun muassa Slivnican luostari ja elokuussa 2008 matkailijoille avautunut sisämaavaltio Pohjois-Makedonian ainoa saari Golem Grad Prespajärvessä. == Kylät == Resenin kuntaan kuuluvat Resenin kaupungin lisäksi seuraavat kylät: Arvati, Asamati, Bolno, Brajcino, Volkoderi , Gorna Bela Crkva, Gorno Dupeni, Grncari, Dolna Bela Crkva, Dolno Dupeni, Drmeni, Evla, Ezereni, Zlatari, Izbiste, Ilino, Jankovec, Kozjak, Kojnsko, Krani, Kriveni, Krusje, Kurbinovo, Lavci, Leva Reka, Leskoec, Lubojno, Nakolec, Otesevo, Perovo, Petrino, Podmocani, Pokrvenik, Prelubje, Pretor, Rajca, Slivnica, Sopotsko, Stenje, Stipona, Carev Dvor, Strbovo i Surlenci. == Lähteet == == Aiheesta muualla == *Kunnan kotisivut Luokka:Pohjois-Makedonian kunnat Luokka:Pelagonian alue
Wait and Bleed

Wait and Bleed on metalliyhtye Slipknotin ensimmäinen single. Se oli Grammy Award -ehdokas vuonna 2001. Wait And Bleedistä on tehty kaksi musiikkivideota, joista toinen on animaatio. Kappaleen ovat säveltäneet M. Shawn Crahan, Paul Gray, Nathan Jordison ja Corey Taylor. == Kappaleet == # ”Wait and Bleed” (Terry Date Mix) – 2:32 # ”Spit It Out” (Overcaffeinated Hyper Version) – 2:25 # ”(Sic)” (Molt-Injected Mix) – 3:28 Sekä Wait And Bleed live video == Kokoonpano == * Sid Wilson – DJ, koskettimet, soittaa myös osan sampleista * Joey Jordison - rummut * Paul Gray – basso * Chris Fehn – lyömäsoittimet ja taustalaulu * James Root – kitara * Craig "133" Jones – samplet ja koskettimet * Shawn "Clown" Crahan – lyömäsoittimet ja taustalaulu * Mick Thomson – kitara * Corey Taylor – laulu Luokka:Vuoden 2000 kappaleet Luokka:Slipknotin kappaleet
Pihkasilmä kaarnakorva

Pihkasilmä kaarnakorva (eng. ResinEye BarkEar) on muusikko Pekka Pohjolan ensimmäinen sooloalbumi, joka julkaistiin vuonna 1972. Pohjola tunnettiin albumin julkaisun aikoihin jo Wigwam-yhtyeestä. Albumin kansitaiteen on suunnitellut Mats Huldén. Albumi on julkaistu lukuisia kertoja fyysisinä kopioina. Vuonna 1972 albumi julkaistiin vinyylilevynä ja C-kasettina Love Recordsin toimesta. Vuonna 1979 Love Records julkaisi albumin uudelleen vinyylinä. Vuonna 2002 Siboneyn levittämänä Love Records julkaisi albumin ensi kertaa remasteroituna CD-painoksena. Albumi on julkaistu myös Japanissa CD- levynä vuosina 2007 ja 2020. Vuonna 2015 Svart Records julkaisi albumista kaksi rajoitettua vinyylipainosta: 300 kappaleen rajoitetun painoksen tavallisella, mustalla vinyylillä sekä 200 kappaleen rajoitetun painoksen sinisellä vinyylilevyllä. Vuonna 2021 Svart Records julkaisi albumin kolmannen kerran, tällä kertaa 500 kappaleen rajoitettuna painoksena mustalla vinyylilevyllä. == Kappaleet == Kaikki kappaleet säveltänyt ja sovittanut Pekka Pohjola. === A-puoli === # # === B-puoli === # * # # == Kokoonpano == * Risto Pensola - klarinetti (kappaleissa 1-3) * Pekka Pöyry - sopraanosaksofoni (kappaleissa 1-4), tamburiini ja lehmänkello (kappaleessa "Metsonpeliä") sekä huilu (kappaleessa "Virtojen kiharat") * Jukka Gustavson - urut (kappaleissa "Metsonpeliä", "Virtojen kiharat" ja "Nipistys") ja flyygeli (kappaleessa "Nipistys") * Pekka Pohjola - basso, flyygeli (kappaleissa 1-3 ja 5), viulu (kappaleissa "Virtojen kiharat", "Nipistys" ja "Valittaja"), cembalo (nimellä hapsichord, kappaleessa "Armoton idylli") ja "viimeiset" urut (kappaleessa "Valittaja") * Reino Laine - rummut === Tuotanto === * Kari Tamminen - teknikko ja äänitys (Finnvox Studios, Helsinki) * Antti Joki - teknikko ja äänitys (Finnvox Studios, Helsinki) * Erkki Hyvönen - teknikko ja äänitys (Finnvox Studios, Helsinki) * Måns Groundstroem - musiikkivastaava * Mats Huldén - kansitaide * Robert Silverstein - vuoden 2002 CD-painoksen ja vuoden 2015 LP-painoksen sisäkansitekstit * Soundi - vuoden 2002 CD-painoksen sisälehtisen valokuva * Pauli Saastamoinen - vuoden 2002 CD-painoksen 24-bittinen digitaalinen remasterointi (Finnvox, tammikuu 2002) == Arvostelut == * Soundi () linkki == Lähteet == Luokka:Vuoden 1972 esikoisalbumit Luokka:Pekka Pohjolan albumit Luokka:Love Recordsin albumit Luokka:Måns Groundstroemin tuottamat albumit
Irlannin vapaussota

Irlannin vapaussota tai Irlannin itsenäisyyssota () käytiin tammikuusta 1919 heinäkuuhun 1921 Yhdistyneen kuningaskunnan ja Irlannin tasavaltalaisarmeija IRA:n välillä. Irlantilaiset nationalistit olivat vaatineet itsenäisyyttä 1880-luvulta alkaen. Vuonna 1916 puhkesi pääsiäiskapina. Sen johtajia vangittiin ja teloitettiin, mikä lisäsi katkeruutta. Vuoden 1918 parlamenttivaaleissa Sinn Féin, äärinationalistien puolue, sai suuren voiton, mutta sen sijaan että Sinn Féinin edustajat olisivat menneet Lontooseen Westminsterin parlamenttiin, he perustivatkin oman parlamentin, Dáil Éireannin, ja julistivat Irlannin itsenäiseksi tasavallaksi 21. tammikuuta 1919. Näin syttyi vapaussota eli itsenäisyyssota.Irlannin historiaa lyhyesti Irish-Finnish Society ry. == Sotatapahtumat == Sotatapahtumien lasketaan alkaneen 19. tammikuuta 1919. Silloin Irlannin tasavaltalaisarmeijan joukot hyökkäsivät räjähdysainelastia kuljettaneiden brittipoliisien kimppuun Tipperaryn kreivikunnassa. Sodasta tuli raaka ja verinen sissisota, jossa joutui uhreiksi myös paljon siviilejä. Brittien puolella taisteli vakinaisen armeijan ja poliisien lisäksi ensimmäisen maailmansodan rintamamiehistä värvättyjä puolisotilaallisia apupoliisijoukkoja. Kesällä 1920 Britannia julisti alueelle sotalainsäädännön, jonka nojalla kapinallisia voitiin tuomita kuolemaan tai vankileireille jopa ilman oikeudenkäyntiä. Valtionavustukset Sinn Féin hallussa oleville alueille lakkautettiin. Nämä toimet johtivat väkivaltaisuuksien kiihtymiseen marraskuussa 1920. Samaan aikaan Intiassa Britannian kruunun joukoissa palvelevat irlantilaiset nousivat kapinaan. 21\. marraskuuta 1920 tunnetaan verisenä sunnuntaina. Silloin kapinalliset surmasivat 14 ja haavoittivat viittä brittiupseeria ja poliisia. Viikkoa myöhemmin Irlannin tasavaltalaisarmeijan Corkin yksikkö surmasi 18 brittiä. Tämä sai britit laajentamaan sotalakialuetta läntisiin kreivikuntiin. == Rauhanteko ja ajautuminen sisällissotaan == Kesällä 1921 britit ja irlantilaiset pääsivät sopimukseen aselevosta, ja joulukuussa allekirjoitettiin rauhansopimus. Sopimus teki Irlannista itsehallinnollisen vapaavaltion brittiläisenä dominiona, mutta jätti Pohjois-Irlannin kuusi kreivikuntaa vapaavaltion ulkopuolelle osaksi Yhdistynyttä kuningaskuntaa, jonka virallinen nimi tästä lähtien onkin ollut Ison-Britannian ja Pohjois- Irlannin yhdistynyt kuningaskunta. Sopimuksen allekirjoitti uuden valtion pääministeri Michael Collins, joka sanoi allekirjoittavansa samalla oman kuolemantuomionsa.BBC Rauhansopimuksen vastustajat nousivat sisällissotaan Éamon de Valeran johdolla. Sopimusta vastustaneet eivät suinkaan vastustaneet Irlannin itsenäisyyttä, mutta pitivät ehdotettua sopimusta liian suppeana, koska siihen ei sisältynyt koko Irlanti, eikä se antanut Irlannille täyttä itsenäisyyttä. == Lähteet == == Aiheesta muualla == Luokka:1900-luvun sodat Luokka:1910-luku Luokka:1920-luku Luokka:Irlannin historia Luokka:Yhdistyneen kuningaskunnan sodat Luokka:Itsenäisyyssodat
Kim Il-sungin aukio

thumb|Aukio täynnä ihmisiä. Taustalla Taedongjoki ja Juche-torni. Kim Il- sungin aukio () on vuonna 1954 avattu suuri aukio Pjongjangissa Pohjois- Koreassa. Graniitista valmistettu aukio on pinta-alaltaan noin 75 000 neliömetriä ja se sijaitsee Taedongjoen varrella vastapäätä Juche-tornia. ==Lähteet== ==Aiheesta muualla== Luokka:Pohjois-Korean rakennukset ja rakennelmat Luokka:Pjongjang
Ruostesienet

Ruostesienet (Pucciniales) ovat kasveissa loisina eläviä sienilajeja. Ne eivät koskaan muodosta itiöemiä, sillä sieni muodostaa helmi-itiöpesäkkeitä.. Niiden rihmasto kasvaa isäntäkasvin solukkojen soluväleissä. Ne eivät yleensä tapa isäntäänsä. Ruostesieniin kuuluu viljelyskasvien tuholaisia. Rikkinen, Jouko: Leviä, sieniä ja leväsieniä. Yliopistopaino, 1999. ISBN 951-570-363-8 Ruostesienet ovat kehittyneet jo ennen kivihiilikautta. Elämänkiertonsa aikana niillä on usein kaksi isäntäkasvia, joiden molempien nimet ovat sienen nimessä. Esimerkiksi kuusen-talvikinruoste tuottaa kuusenkävyillä helmi- itiöitä, jotka tarttuvat talvikkeihin. Sieni talvehtii talvikin lehdissä ja kasvattaa talvi-itiöitä, jotka taas tarttuvat kuusen emikukintoihin touko- kesäkuussa.Kankaanhuhta, V. ja Lipponen, K. Kuusentalvikkiruoste (Chrysomyxa pirolata) Syyskuu 2000. Metla. Metsätuho-opas. Kuusessa tuhoa aiheuttaa kuusen-tuomenruoste (Thekopsora areolata). Laji loisii tuomella ja kuusella, ja sitä voi torjua hävittämällä edellä mainitut kuusikoista.Tietoa kuusentuomiruosteesta. Turun opetustoimi Muita kuusta tuhoava ruostesieniä ovat kuusen-talvikinruoste (Chrysomyxa pyrolae), kuusen-suopursunruoste (Chrysomyxa ledi) ja kuusenkultaruoste (Chrysomyxa abietis).Sienitaudit ja rakennehäiriöt Katajaa ja pihlajaa väli-isäntänään käyttää pihlajan- katajanruoste (Gymnosporangium cornutum).http://www.metla.fi/metinfo/metsienterveys/lajit_kansi/gycorn-p.htm Eräät ruostesienet vaurioittavat viljoja, kuten esimerkiksi heinäkasveilla ja happomarjapensailla vuorotteleva happomarjan-heinänruoste eli mustaruoste (Puccinia graminis)Finfood , sekä erityisesti vehnää vaurioittava heinänviiruruoste eli keltaruoste (Puccinia striiformis). Sienet häiritsevät viljan kasvua käyttämällä kasvin vettä ja ravinteita. Tällöin kasvi ei kasva kunnolla, vaan jää pieneksi ja ohueksi, jolloin viljasadon määrä pienenee ja laatu heikkenee. Viljasadon pienentyminen aiheuttaa materiaalin menetystä viljateollisuudelle, sekä rahallista menetystä viljelijöille. Puccinia -suvun viljaruostesieniä tavataan ympäri maailmaa kaikkialla, missä viljaa kasvaa, sillä sienet levittäytyvät laajalle alueelle hyvin tehokkaasti tuulen kuljettaessa sienten itiöitä . Paras tapa ehkäistä ruostesienten aiheuttamia haittoja on viljellä ruostesienille vastustuskykyisiä viljalajikkeita. == Ruostesienisukuja == *Ruosteet (Puccinia) *Sarviruosteet (Gymnosporangium) *Kultaruosteet (Chrysomyxa) *Outoruosteet (Thekospora) *Ruskoruosteet (Uromyces) == Lähteet == == Aiheesta muualla == * Suomen hävinneet, uhanalaiset ja silmälläpidettävät ruostesienet Ympäristökeskus (Archive.is) *Tree of Life web * Luokka:Kasvitaudit
Juche-torni

Juche-torni () on vuonna 1982 valmistunut torni Pjongjangissa, Pohjois- Koreassa. Torni rakennettiin Kim Il-sungin 70-vuotispäivän kunniaksi. Se sijaitsee Taedongjoen varrella vastapäätä Kim Il-sungin aukiota. Nimi tulee valtion juche-ideologiasta. Torni on 170 metriä korkea ja se on valmistettu valkoisesta graniitista. Se on maailman korkein kivitorni. ==Lähteet== == Aiheesta muualla == Luokka:Pohjois-Korean rakennukset ja rakennelmat Luokka:Tornit Luokka:Pjongjang
Kim Il-sungin yliopisto

Kim Il-sungin yliopisto () on pohjoiskorealainen yliopisto, joka avattiin 1. lokakuuta 1946.GlobalSecurity.org Se sijaitsee maan pääkaupungissa Pjongjangissa. == Lähteet == == Aiheesta muualla == Luokka:Pohjois-Korea Luokka:Pjongjang Luokka:Korkeakoulut
Youssouf Hadji

Youssouf Hadji (, s. 25. helmikuuta 1980 Ifrane, Marokko) on marokkolainen jalkapalloilija, jonka nykyinen seurajoukkue on ranskalainen AS Nancya. Hän pelaa useimmiten keskikentällä hyökkäävässä roolissa, tarvittaessa myös laitahyökkääjänä ja piilokärkenä. Myös hänen vanhempi veljensä Mustapha Hadji oli jalkapalloilija. ==Ura== Hadji syntyi Marokossa, mutta muutti perheensä mukana Ranskaan nuorena. Sittemmin hän on myös viettänyt ammattilaisuransa Ranskanssa aloittaessaan peliuransa Nancyssa kaudella 1998–1999. Tuolloin Hadji pelasi ensimmäisen ottelunsa 29. toukokuuta 1999 FC Sochaux'ta vastaan tultuaan vaihdosta kentälle. Hadji pelasi sai hieman enemmän peliaikaa seuraavalla kaudella, kunnes kaudesta 2000–2001 lähtien Hadji nousi joukkueensa vakiomiehistöön joukkueen pudottua Ranskan Ligue 2:een. Vuonna 2003 Hadji siirtyi SC Bastian riveihin ja samalla takaisin Ranskan pääsarjaan. Hän vietti seurassa kaksi kautta pelaten yhteensä 62 sarjaottelua joissa Hadji onnistui tekemään 13 maalia. Bastian menestys Ranskan sarjassa oli kuitenkin vaatimatonta, kun se välttyi putoamisen vain yhdellä pisteellä Hadjin avauskaudella. Toisella kaudella Bastia sijoittui pääsarjassa toiseksi viimeiseksi, jonka myötä Hadji vaihtoi seuraa. ==Tilastot== Seura Kausi Liiga Cup Eurocup Yhteensä Ottelut Maalit Ottelut Maalit Ottelut Maalit Ottelut Maalit AS Nancy 1998–1999 1 0 - - - - 1 0 1999–2000 4 0 - - - - 4 0 2000–2001 34 6 - - - - 34 6 2001–2002 26 2 - - - - 26 2 2002–2003 30 5 - - - - 30 5 Yhteensä 95 13 - - - - 95 13 SC Bastia 2003–2004 29 6 - - - - 29 6 2004–2005 33 7 - - - - 33 7 Yhteensä 62 13 - - - - 62 13 Rennais 2005–2006 21 3 - - 3 1 24 4 2006–2007 13 0 - - - - 13 0 Yhteensä 34 3 - - 3 1 37 4 AS Nancy 2007 14 1 - - 2 0 16 1 2007–2008 25 7 - - - - 25 7 2008–2009 36 11 2 0 1 0 39 11 2009–2010 26 11 2 0 - - 28 11 2010–2011 15 5 - - - - 15 5 Yhteensä 116 35 4 0 3 0 123 35 Uralla yhteensä 307 64 4 0 6 1 317 65 ==Saavutukset== * Afrikan–mestaruus hopeaa: 2004 *Afrikan-mestaruuskisojen tähdistöjoukkue: 2004 == Aiheesta muualla == * LFP - La fiche de Youssouf Hadji * MTNfootbal * National Football Teams * Youssef Hadji Atlas-Lions.comissa * Youssouf Hadji Eurosportin sivustolla * Youssouf Hadji FIFA.comissa Luokka:Marokkolaiset jalkapalloilijat Luokka:Vuonna 1980 syntyneet Luokka:Elävät henkilöt
Ifianassa

Ifianassa () oli kreikkalaisessa mytologiassa useamman eri naishahmon nimi. == Agamemnonin tytär == Ifianassa oli Homeroksen mukaan yksi kolmesta Agamemnonin tyttärestä, joista Agamemnon tarjoutui antamaan Akhilleuksen valita itselleen puolison, jos tämä vain suostuisi alkamaan taistella taas troijalaisia vastaan.Homeros: Ilias ix.141–161 (engl. käännös). Mahdollisesti kyseessä on sama hahmo kuin Ifigeneia, mutta asian tekee hämäräksi se, ettei Homeros tunne tämän uhraamista eikä myöskään tämän kreikkalaisissa tragedioissa näkyvästi esiintyvää sisarta, Elektraa.Apollodoros: Bibliotheke ('Kirjasto') Epitomi 2.16 (engl. käännös). == Proitoksen tytär == Ifianassa oli mainadi ja yksi Proitoksen ja joko Anteian tai Stheneboian kolmesta tyttärestä. Melampus paransi hänet hulluudestaan ja sai palkkiokseen kolmanneksen Argoksesta.Apollodoros: Bibliotheke ('Kirjasto') 2.2.2 (engl. käännös). == Endymionin puoliso == Ifianassa oli Endymionin puoliso, joka synnytti tälle Aitoloksen.Apollodoros: Bibliotheke ('Kirjasto') 1.7.6 (engl. käännös). == Nereidi == Ifianassa oli yksi nereideistä.Lukianos: Merijumalien keskusteluja 14 (engl. käännös). == Lähteet == Luokka:Kreikkalainen mytologia
Harakka Bialoipokku

Harakka Bialoipokku on suomalaismuusikko Pekka Pohjolan vuonna 1974 julkaistu toinen sooloalbumi. Se julkaistiin myös Isossa-Britanniassa nimellä B the Magpie ja Ruotsissa nimellä Skatan. Yleisradio valitsi Harakka Bialoipokun vuoden 1974 parhaaksi albumiksi.Albumin tiedot meteli.net -sivustolla Yhdysvaltalainen DJ Shadow käytti debyyttialbuminsa Endtroducing..... kappaleessa "Midnight in a Perfect World" samplea albumin kappaleesta "Sekoilu seestyy". ==Kappaleet== *Kaikki sävellykset ja sovitukset: Pekka Pohjola A-puoli # # # # B-puoli # * # # ==Kokoonpano== *Pekka Pohjola - bassokitara, piano, sähköpiano *Tomi Parkkonen - rummut, lyömäsoittimet *Eero Koivistoinen - sopraano-, sopranino- ja tenorisaksofoni *Pekka Pöyry - sopraano- ja alttosaksofoni *Paroni Paakkunainen - altto- ja baritonisaksofoni, huilu *Bertil Löfgren - trumpetti *Coste Apetrea - kitara ===Tuotanto=== *Leif Mases - äänittäjä *Måns Groundstroem - tuottaja *Stan Shingler - kansikuvan suunnittelu ==Arvostelut== *Soundi () linkki ==Lähteet== Luokka:Vuoden 1974 albumit Luokka:Pekka Pohjolan albumit Luokka:Love Recordsin albumit Luokka:Måns Groundstroemin tuottamat albumit
Verenahof

Verenahof (myös Büttenharter Hof tai Verenahöfe) oli Saksan eksklaavi Sveitsissä. Pinta-alaa eksklaavilla oli 43 hehtaaria. Hallinnollisesti eksklaavi oli osa saksalaista Wiechs am Randenin kuntaa (nykyisin osa Tengenin kaupunkia), ja sen erotti Wiechs am Randenista 200–300 metriä leveä kaistale Sveitsiä. Verenahofista tuli vuonna 1806 Badenin eksklaavi Schaffhausenin kantonin sisälle. Sveitsi yritti vuosina 1815 ja 1839 saada ilman tulosta Verenahofia itselleen. 4\. lokakuuta 1967 Verenahofista tuli osa Sveitsiä. Tuolloin alueella oli vain kolme kotia ja alle tusina asukasta. Nykyisin Verenahof kuuluu sveitsiläiseen Büttenhardtin kuntaan. == Katso myös == *Büsingen am Hochrhein == Lähteet == == Aiheesta muualla == *Kuvia ja karttoja Verenahofista Luokka:Enklaavit ja eksklaavit Luokka:Saksan maantiede Luokka:Sveitsin maantiede
Kiestingin motti

Kiestingin motti oli saarrostus, joka tapahtui jatkosodan hyökkäysvaiheen aikana elokuussa 1941. Neuvostojoukot motittivat suomalais- saksalaisetJatkosodan pikkujättiläinen 2005, s. 268. joukot Kiestingin ja Louhen välillä Itä-Karjalassa. Jatkosodassa suomalainen III armeijakunta valtasi Kiestingin elokuussa 1941.Jatkosodan pikkujättiläinen 2005, s. 269. Saksalaiset joukot pyrkivät maantietä pitkin Kiestingistä kohti Louhea ja Muurmannin rataa. He kokivat kovaa vastarintaa. Everstiluutnantti Jussi Turtolan johtama suomalainen ryhmä J eteni rautatielinjaa pitkin Kiestingistä kohti Louhea aluksi kohtaamatta vastusta. Suomalaiset etenivät melko lähelle Louhea, kunnes neuvostoliittolaisten vastarinta alkoi tiivistyä lisäjoukkojen myötä. Eteentyöntynyt suomalais-saksalainen tuhatlukuinen osasto kärsi huomattavia tappioita seuranneessa Kiestingin motissa.Jatkosodan pikkujättiläinen 2005, s. 270. Elokuussa 1941 motista lopulta päästiin vetäytymään ja ryhmitystä muutettiin: Kiestinki–Louhi-rautatien pohjoispuolelle tuli rintamavastuuseen SS-divisioona Nord ja eteläpuolelle Suomen III armeijakunta. Talvella 1941–1942 taistelutoiminta oli vähäisempää Kiestingin suunnalla. Rintamavastuun ottaneet saksalaiset joukot vetäytyivät sieltä vasta syyskuussa 1944. Kirjailija Kalle Päätalo kuvaa oloja Kiestingissä, haavoittumisensa Kapustnajajoella, paluun etulinjasta Kiestinkiin Louhen rataa pitkin, sekä paluun Kuusamoon, juuri ennen JR 53 mottiin joutumista romaanissaan Liekkejä laulumailla. ==Lähteet== * ===Viitteet=== Luokka:Operaatio Barbarossa Luokka:Jatkosodan taistelut Luokka:Vuoden 1941 sotahistoria
My Date with the President’s Daughter

My Date with the President’s Daughter on vuonna 1998 ensi-iltansa saanut yhdysvaltalainen komediaelokuva, jonka ohjasi Alex Zamm ja pääosassa näyttelivät Dabney Coleman, Will Friedle ja Elisabeth Harnois. Käsikirjoituksesta vastasivat William Robertson ja Alex Zamm, jotka saivat elokuvasta Writers Guild of America -ehdokkuuden vuonna 1999. ==Juoni== 16-vuotias Hallie on Yhdysvaltain presidentin tytär, joka haluaisi elää normaalia teinin elämää, sopii sattuman kautta treffit high schoolissa opiskelevan Duncanin kanssa. Illalla hän esittelee seuralaisensa isälleen, mutta päästyään elokuvateatteriin Hallie karkaa salaa Duncanin kanssa viettämään aikaa kahdestaan. Tämän myötä koko valkoisen talon turvamiehet joutuvat etsimään tyttöä pitkin kaupunkia.My Date With the President's Daughter (1998) MSN Movies Viitattu 10.10.2009 ==Näyttelijät== ==Lähteet== Luokka:Yhdysvaltalaiset komediaelokuvat Luokka:Disneyn elokuvat Luokka:Yhdysvaltalaiset televisioelokuvat Luokka:Vuoden 1998 yhdysvaltalaiset elokuvat Luokka:Yhdysvaltalaiset nuortenelokuvat
Detria

Detria Oy on rovaniemeläinen yritys, joka valmistaa ja markkinoi luonnonkosmetiikkaa. Sen perusti Tenho Pitkänen vuonna 1996. Kosmetiikan lisäksi Detriassa on kehitetty erilaisia hyvinvointi- ja hygieniatuotteita. Yrityksen liikevaihto on noin 1,9 miljoonaa euroa. Detria on portugalinkielinen naisen nimi ja tarkoittaa kirkastua. Yhtiön tuotteet perustuvat Lapin luonnosta kerättäviin yrtteihin, joiden toimituksista vastaa viisi paikallista osuuskuntaa. Suoraan Detria työllistää neljä henkilöä, sekä toimittajaosuuskuntien kautta välillisesti yrttien keräilijöitä. Vuonna 2006 Detria sopi kolmen vuoden mittaisen vientisopimuksen Kiinaan Arbutin- hoitotuotteesta. ==Lähteet== == Aiheesta muualla == * Detrian verkkosivut Luokka:Suomalaiset kosmetiikka- ja kauneusalan yritykset Luokka:Rovaniemeläiset yritykset
Danny Koevermans

Danny Koevermans (s. 1. marraskuuta 1978 Schiedam, Alankomaat) on alankomaalainen jalkapalloilija. Hän edustaa kanadalaista pelaavaa Toronto FC:tä ja on pelipaikaltaan hyökkääjä. == Ura == Danny Koevermans aloitti ammattilaisuransa Sparta Rotterdamista, jossa hän pelasi yhteensä viisi kautta. Vuonna 2005 hän siirtyi AZ Alkmaariin. Läpimurtonsa hän teki toisena AZ Alkmaar kautenaan, jolloin hän oli yksi Eredivisienin parhaita maalintekijöitä, 22 maalillaan. Elokuussa 2007 hän siirtyi PSV:hen 6 miljoonan euron siirtosummalla. Hänet hankittiin Sevillaan siirtyneen Arouna Konén korvaajaksi. Maajoukkue debyyttinsä hän teki EM-karsintaottelussa Sloveniaa vastaan 28. maaliskuuta 2007. Ensimmäisen maalinsa maajoukkueessa hän teki 17. marraskuuta 2007 Luxemburgia vastaan. == Lähteet == == Aiheesta muualla == * Danny Koevermansin esittely ja tilastot Luokka:Alankomaalaiset jalkapalloilijat Luokka:Vuonna 1978 syntyneet Luokka:Elävät henkilöt
Kuopion taidemuseo

Kuopion taidemuseo on Pohjois-Savon alueellinen vastuumuseo. Museo oli ennen aluetaidemuseo, ja se syntyi lähes 30 vuoden suunnitelmien ja tilapäisten näyttelytilojen kauden jälkeen vuonna 1980. Taidemuseo sijaitsee kaupungin keskustassa tuomiokirkon vieressä, lähellä kauppatoria. Talo on entinen pankkirakennus. Talo rakennettiin 1902–1904 Kansallis-Osake-Pankin toimitaloksi. Taloa laajennettiin Vuorikadun puolella 1924–1925 samalla kun talon alkuperäinen kulmatorni purettiin. Talon nykyinen julkisivu on vuodelta 1958.Hannu Magnusson : Oskar Flink – työn ja toimen mies. Kuopio 2010, Kuopion Isänmaallinen Seura ry, sivu 14 == Kokoelmat == Kuopion taidemuseon kokoelmiin kuuluu noin 6 700 teosta. Kokoelmat muodostuvat pääosin suomalaisesta taiteesta. Kokonaisuus muodostuu Kuopion taidemuseon, Kuopion kaupungin, Osk. Huttusen, Leonardo da Vilhun ja Pekka Halosen kokoelmista sekä muista yksittäisistä kokoelmista. Kuopion taidemuseon omaa kokoelmaa on kartutettu vuodesta 1981. Se sisältää yli 800 teosta, joista valtaosa on pohjoissavolaista nykytaidetta ja taihdehistorian klassikoita 1800-luvulta nykypäivään. Kokoelma on esillä Lintukoto-perusnäyttelyssä. Siihen kuuluu muiden muassa Juho Rissasen ja Von Wrightin veljesten töitä. Kuopion kaupungin kokoelmaa on kartutettu vuodesta 1949 alkaen ja siihen kuuluu yli 1 900 teosta. Teokset ovat pääasiassa esillä ympäri kaupunkia muun muassa virastoissa, laitoksissa ja muissa julkisissa tiloissa. Osk. Huttusen taidekokoelmaan kuuluu 91 teosta, jotka Huttunen testamenttasi Kuopion kaupungille ”Savon taidemuseon aluksi”. Leonardo da Vilhun eli Risto Vilhusen kokoelma kattaa yli 2 000 teosta, pääasiassa piirrostaidetta ja grafiikkaa suomalaisilta nykytaiteilijoilta. Kokoelma lahjoitettiin taidemuseolle vuonna 2010. Vuonna 2008 taidemuseo sai talletuksena Pekka Halosen 150 teoksen kokoelman, joka sisältää erityisesti 1980-luvun kotimaista ja kansainvälistä maalaustaidetta. Muita kokoelmia ovat muun muassa Kuopion Luonnon Ystäväin Yhdistyksen ja J. Fr. Tuhkasen kokoelmat. Saastamoisen säätiön teoksia oli museon hallussa 1980–1999, mutta tilojen puutteen vuoksi kokoelma talletettiin Espoon kaupungille ja sijoitettiin EMMAan vuonna 1999.Emma-museo aukeaa komeastiEmma uudistaa kokoelmanäyttelynsä == Lähteet == Luokka:Kuopion museot Luokka:Vahtivuori Luokka:Suomen alueelliset vastuumuseot Luokka:Suomen taidemuseot
Axel Heinrichs

Axel Ossian Andreas Heinrichs (23. maaliskuuta 1864 Tenhola – 14. lokakuuta 1936 Helsinki) oli suomalainen filosofian tohtori, fysiikanopettaja ja meteorologi. Hänen vanhempansa olivat ruukin isännöitsijä Anders Heinrichs ja Amanda Charlotta Brunström. Hänet vihittiin avioliittoon vuonna 1889 Johanna Matilda Rönnholmin kanssa. Opiskelujensa lomassa hän toimi assistenttina Suomen Tiedeseuran Meteorologisessa Päälaitoksessa ja Keisarillisessa Aleksanterin yliopistossa fysiikan opettajana. Hän on myös toiminut säätyvaltiopäivien pikakirjoittajana. Vuosina 1882–1884 Heinrichs oli Sodankylässä napapiiritoimikunnan jäsenenä.Tutkijoiden Lappi-Suomen polaariretkikunta Heinrichs toimi lähes koko työuransa Meteorologisessa Päälaitoksessa tutkijana. Hän tutki mm. Suomen lumi- ja jääolosuhteita.Snö -och isförhållandena i Finland vintern 1891-1892 / (1897) Lisensiaatintyönsä Heinrichs sai valmiiksi 1901. Vuonna 1907 hänet promovoitiin filosofian tohtoriksi. Heinrichs toimi vuosina 1908–1909 myös tilastoijana muissa valtion laitoksissa. Axel Heinrichsin poika oli jalkaväenkenraali Axel Erik Heinrichs. == Lähteet == Luokka:Suomalaiset meteorologit Luokka:Suomalaiset opettajat Luokka:Vuonna 1864 syntyneet Luokka:Vuonna 1936 kuolleet
Mikkelin taidemuseo

Mikkelin taidemuseo on Etelä-Savon alueellinen vastuumuseo. Se syntyi vuonna 1976, kun vuodesta 1970 toimineeseen Johannes Haapasalon museoon yhdistettiin Martti Airion lahjoittama taidekokoelma. Airio oli helsinkiläinen suomen kielen opettaja, joka testamenttasi kokoelmansa Mikkeliin, koska halusi tuoda taidetta suurten keskusten ulkopuolelle, ja koska Mikkeli lupasi säilyttää taidekodin kokonaisuutena.Martti Airion taidekokoelma Mikkelin taidemuseo == Museorakennus == Taidemuseon rakennus on graniittinen talo Mikkelin kaupungin keskustassa. Rakennuksen on suunnitellut Armas Rankka ja se on valmistunut vuonna 1912.Mikkelin kaupunki == Kokoelmat == Mikkelin taidemuseon kokoelmissa on paljon jälki-impressionistisia ja ekspressionistisia teoksia, lähinnä suomalaista taidetta 1870-luvulta 1980-luvulle, huonekaluja, itämaisia mattoja ja pienesineistöä jotka kuuluivat Martti Airion lahjoittamaan kokoelmaan. Myös Johannes Haapasalon veistoksia on huomattava kokoelma.Mikkelin taidemuseo == Näyttelyt == Mikkelin kuvitustriennale esittelee kirjankuvituksia kolmen vuoden välein. Alueen taiteilijat pitävät museon tiloissa yksityisnäyttelyitä. Siellä on myös kiertäviä näyttelyitä, kuten vuonna 2007 Eero Järnefeltin ja Venny Soldan-Brofeldtin teoksia Järvenpään kaupungin kokoelmista. == Lähteet == Luokka:Mikkelin museot Luokka:Kaukola (Mikkeli) Luokka:Suomen alueelliset vastuumuseot Luokka:Suomen taidemuseot
The Atlantic

The Atlantic (vuosina 1857–2007 viralliselta nimeltään The Atlantic Monthly) on yhdysvaltalainen aikakauslehti, joka on perustettu 1857. Se oli alkujaan kirjallisuus- ja kulttuurilehti, mutta nykyisin se on kulttuurin, politiikan ja talouden yleisaikakauslehti.Amazon listingAtlanticin ilmoitus == Historia == Lehden perustajaryhmään kuuluivat muun muassa kirjailijat Harriet Beecher Stowe, Ralph Waldo Emerson, Henry Wadsworth Longfellow, Oliver Wendell Holmes, Sr., sekä James Russell Lowell, josta tuli sen ensimmäinen päätoimittaja. Nykyinen toimitusjohtaja ja kustantaja on John Fox Sullivan.Atlantic masthead The Atlantic ==Lähteet== ==Aiheesta muualla== *Lehden internetsivut Luokka:Yhdysvaltalaiset aikakauslehdet
Atlantic

Atlantic voi tarkoittaa ainakin seuraavia: *The Atlantic, yhdysvaltalainen aikakauslehti *Atlantic Records, yhdysvaltalainen levy-yhtiö *Atlantic Airways, färsaarelainen lentoyhtiö *RMS Atlantic, Nova Scotian edustalla vuonna 1873 uponnut höyrylaiva *Atlantic, Eriejärvellä vuonna 1852 uponnut höyrylaiva *Bréguet 1150 Atlantic, ranskalaisvalmisteinen merivalvontakone *The Atlantic, Evergrey-yhtyeen albumi vuodelta 2019.
Press Play

__NOTOC__ Press Play on Diddyn toinen sooloalbumi, joka julkaistiin 17. lokakuuta 2006. == Kappaleet == # # # # # # # # # # # # # # # # # # # # == Arvostelut == * Metacritic: 62/100Metacritic: Reviews for Press Play by P. Diddy * AllMusic: AllMusic review * Entertainment Weekly: BEntertainment Weekly: Album review * The Guardian: The Guardian: Album review * Rolling Stone: Rolling Stone: Album review * Soundi: Soundi: Levyarvio == Lähteet == Luokka:Sean Combsin albumit Luokka:Vuoden 2006 albumit Luokka:Timbalandin tuottamat albumit
Émile Ali-Khan

Émile Ali-Khan (6. kesäkuuta 1902 – ?) oli ranskalainen yleisurheilija ja olympiamitalisti, joka kilpaili enimmäkseen 100 metrin juoksussa. Hän saavutti Antwerpenin olympialaisissa 1920 hopeaa 4 × 100 metrin viestissä yhdessä René Lorainin, René Tirardin ja René Mourlonin kanssa. Lisäksi hän sijoittui 100 metrin juoksussa viidenneksi ajalla 11,1 s. Ali-Khan voitti 100 metrillä Ranskan mestaruuden vuonna 1920. Hän juoksi 100 metrillä Ranskan ennätyksen 11,0 s vuonna 1920. == Lähteet == * === Viitteet === == Aiheesta muualla == * Luokka:Ranskalaiset pikajuoksijat Luokka:Ranskalaiset olympiamitalistit Luokka:Vuonna 1902 syntyneet Luokka:Kuolinvuosi puuttuu
René Lorain

René Zacharie Alfred Lorain (19. maaliskuuta 1900 – 25. lokakuuta 1984)René Lorain Sports Reference LLC oli ranskalainen yleisurheilija ja olympiamitalisti, joka kilpaili enimmäkseen pikajuoksuissa. Hän saavutti Antwerpenin olympialaisissa 1920 hopeaa 4 × 100 metrin viestistä yhdessä René Tirardin, René Mourlonin ja Émile Ali-Khanin kanssa. Henkilökohtaisissa lajeissa hän karsiutui 100 metrin juoksun alkuerissä ja 200 metrin juoksun puolivälierissä. Lorain voitti 100 metrillä Ranskan mestaruuden vuonna 1921. Hän juoksi 100 metrillä Ranskan ennätyksen 11,0 s vuonna 1920 ja 10,9 s vuonna 1921. ==Lähteet== * Luokka:Ranskalaiset pikajuoksijat Luokka:Ranskalaiset olympiamitalistit Luokka:Vuonna 1900 syntyneet Luokka:Vuonna 1984 kuolleet
Mike Conley

Mike Conley -nimisiä henkilöitä: * Mike Conley (vanhempi), yhdysvaltalainen yleisurheilija * Mike Conley (nuorempi), yhdysvaltalainen koripalloilija, edellisen poika Luokka:Täsmennyssivut
Der Sieg des Glaubens

Der Sieg des Glaubens () on Leni Riefenstahlin ohjaama propagandistinen dokumenttielokuva natsien vuoden 1933 puoluekokousjuhlista. Elokuva valmistui samana vuonna. ==Elokuvan tuotanto== Verrattuna kaksi vuotta myöhemmin valmistuneeseen Riefenstahlin taitavasti toteuttamaan puoluejuhlaelokuvaan Tahdon riemuvoitto (Triumph des Willens, 1935) Der Sieg des Glaubens oli kömpelö. Riefenstahl itse totesi myöhemmin, ettei hänellä ollut riittävästi aikaa kuvauksiin valmistautumiseen ja jälkituotantoon. Kuvauksia häiritsivät myös huonosti informoidut järjestysmiehet, jotka estivät välillä kameramiehiä kuvaamasta.Haastattelu Ray Müllerin dokumenttielokuvassa "Leni Riefenstahlin ihana, kauhea elämä", 1993 Myös tapahtuman koreografia ja järjestelyt vaikuttavat keskeneräisiltä. ==Elokuvan jälkiseuraukset== Adolf Hitlerin lisäksi näkyvän sijan elokuvassa saa SA-joukkojen johtaja Ernst Röhm, joka ajoittain näyttää seisovan lähes tasavertaisena lähes jumalarvoon nousseen Hitlerin kanssa. Vajaata vuotta myöhemmin Hitler kukisti SA-joukot puolueen sisäisessä välienselvittelyssä pitkien puukkojen yönä ja teloitutti sen johdon Röhm mukaan lukien. Elokuvaa ei enää saanut näyttää natsi-Saksassa ja kopiot siitä määrättiin tuhottavaksi. Riefenstahl sai tehtäväkseen tehdä uuden elokuvan natsien puoluejuhlista. Elokuvaa ei ole julkaistu Suomessa eikä sitä pidetä julkisessa levityksessä. == Lähteet == == Aiheesta muualla == * Dasblauelicht.net * Imdb.com Luokka:Saksalaiset mustavalkoelokuvat Luokka:Natsi-Saksa Luokka:Vuoden 1933 saksalaiset elokuvat Luokka:Leni Riefenstahlin ohjaamat elokuvat
René Tirard

René Tirard (20. heinäkuuta 1899 – 12. elokuuta 1977)René Tirard Sports Reference LLC oli ranskalainen yleisurheilija ja olympiamitalisti, joka kilpaili enimmäkseen pikajuoksuissa. Hän saavutti Antwerpenin olympialaisissa 1920 hopeaa 4 × 100 metrin viestissä yhdessä René Lorainin, René Mourlonin ja Émile Ali-Khanin kanssa. Henkilökohtaisilla matkoilla Tirard karsiutui sekä 100 metrin että 200 metrin puolivälierissä. Tirard juoksi 200 metrillä Ranskan ennätyksen 22,2 s vuonna 1920. Hänen paras tuloksensa 100 metrillä oli 11,0 s vuodelta 1921. ==Lähteet== * Luokka:Ranskalaiset pikajuoksijat Luokka:Ranskalaiset olympiamitalistit Luokka:Vuonna 1899 syntyneet Luokka:Vuonna 1977 kuolleet
Forever (Puff Daddy)

Forever on Puff Daddyn (nykyinen Diddy) ensimmäinen sooloalbumi vuodelta 1999. Sen julkaisi Bad Boy Records. Albumilta lohkottiin singlet: "P.E. 2000", "Safisty You" ja "Do You Like It... Do You Want It". == Kappaleet == # # # # # # # # # # # # # # # # # # # Luokka:Vuoden 1999 albumit Luokka:Vuoden 1999 esikoisalbumit Luokka:Sean Combsin albumit
René Mourlon

René Mourlon (12. toukokuuta 1893 - 19\. lokakuuta 1977) oli ranskalainen yleisurheilija ja olympiamitalisti, joka kilpaili enimmäkseen 100 metrin juoksussa. Hän saavutti Antwerpenin olympialaisissa 1920 hopeaa 4 × 100 metrin viestijuoksussa yhdessä René Lorainin, René Tirardin ja Émile Ali-Khanin kanssa. Mourlon kilpaili Tukholman olympialaisissa 1912 sadalla metrillä, mutta putosi jatkosta välierissä. Samoissa kisoissa hän oli mukana myös viestissä, jossa Ranska putosi alkuerissä. Antwerpenissä 1920 hän karsiutui 100 metrin puolivälierissä. Mourlon osallistui vielä Pariisin kisoihin 1924, joissa hän karsiutui 100 metrin puolivälierissä ja oli mukana Ranskan viidenneksi sijoittuneessa viestijoukkueessa. Mourlon voitti 100 metrillä Ranskan mestaruuden vuosina 1912 ja 1922. Hän juoksi 100 metrillä Ranskan ennätyksen 11,0 s vuonna 1912 ja 10,8 s vuonna 1924. ==Lähteet== * Luokka:Ranskalaiset pikajuoksijat Luokka:Ranskalaiset olympiamitalistit Luokka:Vuonna 1893 syntyneet Luokka:Vuonna 1977 kuolleet
Japanintilhi

Japanintilhi (Bombycilla japonica) on tilhen vastinlaji Kaukoidässä. == Koko ja ulkonäkö == Japanintilhi muistuttaa kooltaan ja ulkomuodoltaan tilheä. Sen pyrstönkärki on kuitenkin punainen, kun se tilhellä ja amerikantilhellä on keltainen. Pyrstön alapeitinhöyhenet ja siiven yläpuolen keskimmäiset peitinhöyhenet ovat punaiset. Sukupuolet ovat samanvärisiä. == Esiintyminen == Japanintilhi elää lisääntymisaikana vain Venäjän Kaukoidässä ja mahdollisesti Kiinassa Heilongjiangin maakunnassa. Syksyllä se vaeltaa Japaniin, Koreaan, Taiwaniin ja Kiinan itäosiin. Laji on otettu uhanalaisten lajien listalle pesimäalueilla tapahtuneiden muutosten, lähinnä ylimitoittujen hakkuiden ja pääasiassa Kiinassa tapahtuvan häkkilintupyynnin takia. Eurooppaan tuotiin vuonna 1998 noin 5 390 japanintilheä. == Elinympäristö == Lisääntymisaikana japanintilhet elävät havumetsissä. Syksyllä ne vaeltavat erilaisille marjamaille ja tulevat myös kaupunkeihin. == Lisääntyminen == Pesintä tunnetaan puutteellisesti. == Ravinto == Japanintilhet syövät marjoja ja hedelmiä, pesimäaikana myös hyönteisiä. == Lähteet == Luokka:Tilhet
Seo Tai-ji

Seo Tai-ji (; s. 21. helmikuuta 1972) on eteläkorealainen laulaja. Hän nousi 1990-luvun alussa huippusuosituksi K-pop-tähdeksi Seo Tai-ji & Boys -kokoonpanonsa myötä. Hän on julkaissut myös sooloalbumeita. Seo Tai-ji & Boys oli alun perin lähinnä tanssiyhtye. Pian sen musiikkiin alkoi kuitenkin tulla heavy metalin vaikutteita; ne ovat Seo Tai-jin tuotannossa onnistuneella tavalla yhdistyneet puhelaulutyyliin. Eräällä singlellään hän hyödynsi myös kansanmusiikkia käyttämällä soittimiston joukossa taepyeongso-puhallinta. Laulaja on oikealta nimeltään Jung Hyun-Chul (). Luokka:Eteläkorealaiset laulajat Luokka:Vuonna 1972 syntyneet Luokka:Elävät henkilöt
Malice n Wonderland

__NOTOC__ Malice n Wonderland on rap-artisti Snoop Doggin kymmenes studioalbumi. Albumi julkaistiin 8. joulukuuta 2009. Se debytoi Yhdysvalloissa Billboard 200 -listan sijalla 23. == Kappaleet == == Arvostelut == * Metacritic: 61/100Metacritic: Malice n Wonderland by Snoop Dogg * Allmusic: Allmusic review * Entertainment Weekly: B–Entertainment Weekly: Album review == Listasijoitukset == Lista Sija U.S. Billboard 200 23Billboard: Snoop Dogg – Chart history U.S. Billboard Top R&B;/Hip Hop Albums 5 U.S. Billboard Top Rap Albums 2 Canadian Albums Chart 165 UK Albums Chart 114 Australian Albums Chart 114 French Albums Chart 62 == Lähteet == Luokka:Snoop Doggin albumit Luokka:Sakke Aallon tuottamat albumit Luokka:Vuoden 2009 albumit